Zapisnik s 3. sjednice Općinskog vijeća Općine Kloštar Podravski,
održane 13. kolovoza 2025. godine u vijećnici Općine Kloštar
Podravski, Kralja Tomislava 2

	          Sjednica je sazvana sazivom KLASA: 024-02/25-01/18, URBROJ: 2137-16-01/01-25-01 od            12. kolovoza 2025. godine.
               Sjednicu je otvorio predsjednik u 7:30  sati i pozdravio prisutne.

	Sjednici su bili prisutni:

a)	Članovi Općinskog vijeća:

1. Marijan Belec			                     			                     
2. Ivica Cmrk		         
3. Tomislav Furdić
4. Lidija Gatalica
5. Antonija Haleuš
6. Marijana Lovrenčec
7. Darijo Šogorić
8. Mario Koprolčec
9. Antun Ritonja



b)	Ostali:

1. Siniša Pavlović, općinski načelnik,
[bookmark: _Hlk206065763][bookmark: _Hlk152231884]2. Andrea Živko, Stručna suradnica za računovodstvene poslove, JUO Općine Kloštar 
    Podravski,
3. Sanja Seleš, Referentica računovodstvene poslove, JUO Općine Kloštar,
4. Ivan Čupen, djelatnik KOMUNALNO KP,
5. Dubravka Domović, Viša referentica za administrativne poslove, JUO Općine Kloštar 
    Podravski, zapisničarka.


Nakon prozivke, predsjednik Općinskog vijeća konstatira da je sjednici prisutno 9  članova Općinskog vijeća Općine Kloštar Podravski te sukladno tome ono može donositi pravovaljane odluke. 

Sjednici nisu prisutni: Ana Jelušić, Andrej Skec, Marija Šimunko i Josip Baltić.


Predsjednik je predložio i sljedeći 

                                                       DNEVNI RED:

1. Usvajanje Zapisnika s  prethodne 2. sjednice Općinskog vijeća Općine Kloštar Podravski.
2. Donošenje III. izmjene i dopune Proračuna Općine Kloštar Podravski Za 2025. godinu i projekcije za 2026. i 2027. godinu (IZVJESTITELJ: ANDREA ŽIVKO).
3.  Donošenje II. Izmjene i dopune programa građenja komunalne infrastrukture na području Općine Kloštar Podravski u 2025. godini (IZVJESTITELJ: ANDREA ŽIVKO).
4. Donošenje Odluke o  izvršavanju proračuna Općine Kloštar Podravski za 2025. Godinu.
5. Donošenje Odluke o kreditnom zaduženju Općine Kloštar Podravski.
6. [bookmark: _Hlk205905937]Različito.

AKTUALNI SAT.

Predloženi dnevni red je nakon glasovanja jednoglasno prihvaćen.


Siniša Pavlović svima je poželio dobro jutro i uputio ispriku zbog hitnog saziva današnje sjednice.  Razlog tome su održani sastanci u Zagrebu, u Vladi Rh kod premijera Andreja Plenkovića i u Ministarstvu financija. Zbog hitnosti je sa godišnjeg odmora pozvana Andrea Živko jer se stvarno radi o žurnom postupanju, odnosno donošenju akata koji su potrebni za daljnji rad općine.  U Uredu predsjednika Vlade RH obavljen je razgovor o našim velikim projektima: Terme Kloštar, Dom za starije i nemoćne te mogućnost zahtjeva za kapitalne pomoći. Predstojnik ureda je obavio razgovor na kojem su mu predočeni naši projekti: od 2017. godine Općina Kloštar Podravski je prijavila 103 projekta. Uz izvanrednu suradnju s Vladom RH i resornim ministarstvima: Ministarstvom turizma, Ministarstvom financija i Ministarstvom regionalnog razvoja i fondova EU zabilježeni su jako dobri rezultati. Upućene su nam pohvale i pokazana susretljivost u pružanju potpore i konkretne pomoći. Trenutno je prioritet riješiti dva projekta koji su pri završetku: Tržnica Kloštar i Aglomeracija.  Po tom pitanju je obavljen razgovor u Ministarstvu financija gdje je također rečeno kako se ne radi o projektima jedne općine, već o zajedničkim projektima općine, Vlade i ministarstava. Tržnicu Kloštar prema potpisanom ugovoru o sufinanciranju treba završiti do kraja mjeseca rujna. Dok se plate obveze prema izvođačima radova i podnese završno izvješće tek tada je moguće dobiti sredstva koja su dodijeljena. Za projekt Aglomeracija potrebno je uplatiti još 90.000,00 EUR. Da bi se zatvorila financijska potraživanja od strane izvođača radova dobili smo naputak Ministarstva financija i kontakt osobu koja će nas voditi kroz čitav proces. Napravljeni su traženi dokumenti, poslani na provjeru, sve je u redu, još preostaje na ovoj današnjoj sjednici donijeti akte vijeća. Upućen nam je upit zašto nisu korištena sredstva HBOR-a, jer mnoge JLS koriste upravo takav način korištenja potrebnih sredstava, odgovor je bio da mala općina nema ljudske resurse koji bi mogli uz redovan posao obavljati i zahtjevne procedure. Ministarstvo financija će pomoći u rješavanju ove problematike, kontakt osoba gospođa Marija Lacković će nadzirati i upućivati u potrebne radnje. Prema naputku izrađena je potrebna dokumentacija, poslana na provjeru i sada je potrebno da ovo vijeće donese svoje akte da se ide sa zahtjevom prema HBOR-u da se završe Tržnica Kloštar i Aglomeracija, dva vrlo zahtjevna i važna projekta za sve stanovnike Općine Kloštar Podravski.  


[bookmark: _Hlk151986777]Točka 1.
Usvajanje Zapisnika s prethodne 2. sjednice
Općinskog vijeća Općine Kloštar Podravski

Predsjednik je dao na glasovanje usvajanje zapisnika s prethodne 2. sjednice Općinskog vijeća Općine Kloštar Podravski.

Mario Koprolčec se izjašnjava da ne može glasati za usvajanje zapisnika jer ga nije uspio pročitati.

S  8 glasova „ZA” i 1 „SUZDRŽAN“ usvojen je zapisnik s 2.  sjednice Općinskog vijeća Općine Kloštar Podravski.

Točka 2.
[bookmark: _Hlk206395029]Donošenje III. izmjene i dopune Proračuna Općine Kloštar Podravski Za 2025. godinu i projekcije za 2026. i 2027. godinu (IZVJESTITELJ: ANDREA ŽIVKO).

Andrea Živko objašnjava što treba promijeniti prema izrečenom objašnjenju načelnika, A vijećnici mogu pratiti u predočenim materijalima. Izlaganje je završeno uz napomenu da je naputak dobiven, da je sve provjereno i da se na taj način mogu posložiti u ovom aktu izvori financiranja. 

Siniša Pavlović naglašava da su ove izmjene  prilgođene prema naputku  Ministarstva financija. 
Andrea Živko podsjeća da je gospođa Marija Lacković dala taj naputak, da upravo tako trebaju izgledati izmjene i navodi da se radi o provjerenim iznosima. Izmjene su potrebne da bi se posložili izvori financiranja.
Mario Koprolčec konstatira da je ovo malo brebrzi rok za prihvaćanje predloženih iznosa da  mu brojke ne štimaju.
Siniša Pavlović pokušava objasniti da u ovim izmjenama nema ničega spornog  jer ako Ministarstvo daje naputak, onda je to stvarno vjerodostojno. Osim toga, Ministarstvo financija je isntitut koji ima sve naše uplate i sva zaduženja i oni su ti koji zapravo vrše provjeru poslovanja.
Mario Koprolčec ponavlja da mu to matematički ne štima.


S  glasova 8 ZA” i 1 „SUZDRŽAN“  donose se III. izmjene i dopune Proračuna Općine Kloštar Podravski Za 2025. godinu i projekcije za 2026. i 2027. Godinu.

III. izmjene i dopune Proračuna Općine Kloštar Podravski Za 2025. godinu i projekcije za 2026. i 2027. Godinu prilažu se ovom zapisniku i čine njegov sastavni dio.



Točka 3.
Donošenje II. Izmjene i dopune programa građenja komunalne infrastrukture na području Općine Kloštar Podravski u 2025. godini (IZVJESTITELJ: ANDREA ŽIVKO).

Andrea Živko napominje da je došlo do  promjene  kod Aglomeracije, prema naputku Ministarstva financija. Isto se odnosi na Tržnicu Kloštar, a dodan je novi projekt, Razvoj biciklističke infrastructure u Općini Kloštar Podravski ( Biciklistička staza Kloštar Podravski – Kozarevac).
Promjena dolazi na iste stavke zbog kojih je bilo potrebno donošenje III. izmjena i dopuna Proračuna Općine Kloštar Podravski za 2025. godinu i projekcije za 2026. i 2027. Godinu.

S 8 glasova „ZA”  i 1 „PROTIV“ donose se II. Izmjene i dopune programa građenja komunalne infrastrukture na području Općine Kloštar Podravski u 2025. godini.

[bookmark: _Hlk151988180]II. Izmjene i dopune programa građenja komunalne infrastrukture na području Općine Kloštar Podravski u 2025. godini prilažu se  ovom zapisniku i čine njegov sastavni dio.



Točka 4.
Donošenje Odluke o izmjenama Odluke o izvršavanju proračuna
Općine Kloštar Podravski za 2025. godinu.

Andrea Živko  podsjeća da je krajem prošle godine  uz donošenje Proračuna za 2025. godinu donesena Odluka o izvršavanju Proračuna  Općine Kloštar Podravski za 2025. godinu. Nastavno na donošenje III. izmjena i dopuna Proračuna Općine Kloštar Podravski Za 2025. godinu i projekcije za 2026. i 2027. godinu treba donijeti novu Odluku o izvršavanju Proračuna Općine Kloštar Podravski za 2025. godinu.
Došlo je do promjene u čl. 21. jer se mijenja zaduženje.

Bez diskusije, s  8 glasova „ZA” 1 „PROTIV“ donosi  se Odluka  o izvršavanju Proračuna  Općine Kloštar Podravski za 2025. godinu.

Odluka se prilaže ovom zapisniku i čini njegov sastavni dio.



[bookmark: _Hlk151986955]Točka 5.
[bookmark: _Hlk206398857]Donošenje Odluke o kreditnom zaduženju Općine Kloštar Podravski

Andrea Živko  navodi da su uvjeti  kod HBOR-a doista povoljni, a kreditno zaduženje je neophodno za završetak plaćanja dospjelih računa za projekte Tržnicu Kloštar  i Aglomeraciju, da bi dobili kredit treba odluka Općinskog vijeća uz napomenu da se radi o niskoj kamatnoj stopi i odgodi početka vraćanja kredita, što čini ovo zaduženje puno povoljnije nego u drugim komercijalnim bankama. 
Siniša Pavlović  nastavno na ranije spomenuta prijavljena 103 projekta od 2017. godine ponavlja kako su nam stučni ljudi iz ministarstva spremni  pomoći jer se radi o zajedničkim projektima. I naravno, naglasak je stavljen na žurno postupanje jer se odnosi na završetak radova na Tržnici Kloštar koja mora biti gotova do kraja rujna, ali i o  Aglomeraciji sa ciljem da se ne  plaćaju penali zbog probijanja rokova kojima smo ugovorno vezani.

[bookmark: _Hlk190854404]Sa 7  glasova „ZA”, 1 „PROTIV“ i  1 „SUZDRŽAN“ donosi se Odluka o kreditnom zaduženju Općine Kloštar Podravski.


Odluka se prilaže   ovom zapisniku i čini njegov sastavni dio.

Točka 6.
Različito

Mario Koprolčec prenosi zamolbu stanovnika ulice Oderjan da se konačno završe radovi. 
Sinša Pavlović se slaže da je zamolba  na mjestu, kontinuirano se čujemo s  “Bistrom” d.o.o., oni kasne s radovima, angažirani su na mnogim gradilištima. Problematika je kao s Oderjanom, tako i sa Pridvorjem, brinemo o tome, požurujemo. Međutim, ne ovisi o nama, podizvođači radova su ti koji kasne.  
Marijan Belec navodi da je problem prisutan, da se zove i podsjeća  na problematiku završetka radova.
Mario Koprolčec smatra da bi se to moglo ostvariti ako ih se malo požuri.
Marijan Belec, kao osoba koja radi na tom projektu, navodi da su najveći problem asfalteri, imaju puno gradiliša, obećaju termne dolaska, a onda ipak ne dođu.
Siniša Pavlović zahvaljuje i još jednom upućuje ispriku zbog žurnog sazivanja sjednice, no uvjeren je da su vijećnici shvatili potrebu donošenja potrebne dokumentacije kako bi se projekti privodili kraju, ugovorenom dinamikom. 




       Sjednica završena u 7.58 sati. 

[bookmark: _Hlk123203923]



Zapisničarka:                                                                         Predsjednik:  
                                                                                                                                                 
Dubravka Domović                                                               Marijan Belec   




































